བྱང་ཆུབ་འོད་ཀྱིས་བསྐུལ་ངོར་ཆོས་མཛད་ཡོངས་ཀྱི་ལམ་ཡིག་ལྟ་བུའི་བྱང་ཆུབ་ལམ་གྱི་སྒྲོན་མ་མཛད།ཁུ་རྔོག་འབྲོམ་གསུམ་སོགས་སློབ་མ་ཤིན་ཏུ་མང་པོ་བསྐྱངས།གསུང་རྩོམ་ཀྱང་སྨན་དཔྱད་འཚོ་བའི་སྙིང་པོ་དང་དྲི་མ་མེད་པའི་ཕྲིན་ཡིག།སད་པྱད་ལས་རྣམ་འབྱེད།ལམ་སྒྲོན་དཀའ་འགྲེལ།དབུ་མའི་མན་ངག་སོགས་མང་པོ་བརྩམས།དགུང་ལོ་དོན་གསུམ་ཐོག་སྙེ་ཐང་དུ་གཤེགས་ཏེ་སྐུ་གདུང་དེ་གར་བཞུགས།ཇོ་བོ་ལ་བརྟེན་ནས་ལོ་ཆེན་དང་ལོ་ཆུང་གྲགས་འབྱོར་ཤེས་རབ།ནག་ཚོ་ལོ་ཙཱ་བ།ཤཱཀྱ་འོད།ཡོལ་ལྕགས་རྡོ་རྗེ་དབང་ཕྱུག།དགེ་བློ་སོགས་ཀྱིས་གཞུང་ལུགས་མང་པོ་བསྒྱུར་ཏོ༑